Source: https://www.chtelnica.sk/samosprava/obecny-urad/ako-vybavit/dan-z-nehnutelnosti/
Timestamp: 2020-08-03 23:14:13+00:00

Document:
Daň z nehnuteľnosti - Oficiálna stránka obce Chtelnica
Daň z nehnuteľnosti sa vyrubuje podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a podľa všeobecne záväzného nariadenia Obce Chtelnica č. 9/2011.
daň z bytov a z nebytových priestorov v bytovom dome (ďalej len „daň z bytov“)
Daňovník dane z pozemkov sú tí, ktorí sú uvedení v ustanovení § 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady (ďalej len „zákon o miestnych daniach“) v znení neskorších predpisov.
Predmetom dane z pozemkov sú pozemky na území obce Chtelnica v členení podľa § 6 ods. 1 zákona o miestnych daniach.
Spôsob výpočtu základu dane z pozemkov je uvedený v ustanovení § 7 zákona o miestnych daniach. Výpočet sa musí uskutočniť vždy k 1. januáru zdaňovacieho obdobia. Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.
Základom dane z pozemkov je hodnota pozemku určená vynásobením výmery pozemkov v m2 a hodnoty pozemkov v EUR za 1 m2.
Hodnota pozemkov podľa jednotlivých druhov sa ustanovuje takto:
orná pôda, chmeľnice, vinice, ovocné sady: 0,7100 EUR/m2
trvalé trávne porasty: 0,0315 EUR/m2
záhrady: 1,8500 EUR/m2
lesné pozemky, na ktorých sú hospodárske lesy: 0,1045 EUR/m2
zastavané plochy a nádvoria: 1,8500 EUR/m2
stavebné pozemky: 18,580 0EUR/m2
ostatné plochy okrem stavebných pozemkov: 1,8500 EUR/m2
Hodnota lesných pozemkov určená vo VZN sa použije, len ak daňovník hodnotu pozemku nepreukáže znaleckým posudkom.
Sadzba dane: ročná sadzba dane:
orná pôda, chmeľnice, vinice, ovocné sady: 0,36 % zo základu dane,
trvalé trávne porasty: 0,60 % zo základu dane,
záhrady: 0,25 % zo základu dane,
lesné pozemky, na ktorých sú hospodárske lesy: 0,25 % zo základu dane,
rybníky s chovom rýb a ostatné hospodárske využívané vodné plochy: 0,25 % zo základu dane,
zastavané plochy a nádvoria: 0,25 % zo základu dane,
stavebné pozemky: 0,25 % zo základu dane,
ostatné plochy okrem stavebných pozemkov: 0,25 % zo základu dane.
Daňovník dane zo stavieb sú tí, ktorí sú uvedení v ustanovení § 9 zákona o miestnych daniach.
Predmetom dane zo stavieb sú stavby na území obce Chtelnica, ktoré majú jedno alebo viac nadzemných alebo podzemných podlaží spojené so zemou pevným základom. Na daňovú povinnosť nemá vplyv skutočnosť, že sa stavba prestala užívať.
Základom dane zo stavieb je výmera zastavenej plochy v m². Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavenej plochy nezapočítava prečnievajúca časť strešnej konštrukcie stavby.
Sadzba dane:
Ročná sadzba dane zo stavieb je za každý aj začatý m2 zastavanej plochy nasledovná:
0,04 EUR za stavby na bývanie a drobné stavby, ktoré majú doplnkovú funkciu pre hlavnú stavbu,
0,08 EUR za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
0,17 EUR za stavby rekreačných a záhradkárskych chát a domčekov na individuálnu rekreáciu,
0,17 EUR za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov,
0,50 EUR za priemyselné stavby a stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
0,50 EUR za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou,
0,17 EUR za ostatné stavby neuvedené v písmenách 1) až 6).
Správca dane určuje pre stavby uvedené v 1), 2), 3), 4) a 5) pri viacpodlažných stavbách príplatok za podlažie v sume 0,033 EUR za každé ďalšie podlažie okrem prvého nadzemného podlažia.
Správca dane určuje pre stavby uvedené v 6) a 7) pri viacpodlažných stavbách príplatok za podlažie v sume 0,33 EUR za každé ďalšie podlažie okrem prvého nadzemného podlažia.
Ak stavba slúži na viaceré účely, na ktoré sú určené rôzne sadzby dane a príplatok za podlažie, daň sa vypočíta ako súčet pomerných častí dane. Pomerná časť dane sa vypočíta ako súčin zastavanej plochy stavby, pomernej časti základu dane a sadzby dane na príslušný účel využitia stavby zvýšenej o súčin počtu ďalších podlaží a príplatku za podlažie. Pomerná časť základu dane sa zistí ako pomer podlahovej plochy časti stavby využívanej na jednotlivý účel využitia k celkovej podlahovej ploche stavby.
Daňovník dane z bytov sú tí, ktorí sú uvedení v ustanovení § 13 zákona o miestnych daniach.
Predmetom dane z bytov v bytovom dome na území obce Chtelnica, v ktorom aspoň jeden byt alebo nebytový priestor nadobudli do vlastníctva fyzické osoby, alebo právnické osoby, sú byty a nebytové priestory.
Ročná sadzba dane z bytov je 0,07 EUR za každý aj začatý m² podlahovej plochy bytu a nebytového priestoru.
Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom daňovník nadobudol nehnuteľnosť do vlastníctva Ak sa daňovník stane vlastníkom nehnuteľnosti 1. januára bežného zdaňovacieho obdobia, vzniká daňová povinnosť týmto dňom. Pre vyrubenie dane z nehnuteľnosti je rozhodujúci stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada.
Daňová povinnosť zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľnosti.
Povinnosti daňovníka:
Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť, ak zákon neustanovuje inak a v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností. Za zmeny skutočností rozhodujúcich na vyrubenie dane sa nepovažuje zmena sadzieb dane z nehnuteľností. Ak je pozemok, stavba, byt a nebytový priestor v bytovom dome v spoluvlastníctve viacerých osôb (§5 ods. 4, § 9 ods. 3 a § 13, ods. 2 zákona o dani z nehnuteľností), priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania.
Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať.
K daňovému priznaniu k dani z nehnuteľnosti podľa zákona č. 582/2004 Z. z. v znení neskorších predpisov potrebujete nasledovné doklady:
Daňové priznanie k dani z nehnuteľnosti FO, PO
doklad preukazujúci nadobudnutie vlastníctva, povolenie stavby alebo prenájom pozemku (kúpno- predajná zmluva, list vlastníctva, stavebné povolenie,)
doklad preukazujúci nadobudnutie, vlastníctvo stavby (list vlastníctva, pri novostavbe kolaudačné rozhodnutie, fotokópia prvej strany zmluvy s vyznačením rozhodnutia o vklade do katastra)
Daň z bytov:
doklad preukazujúci vlastníctvo bytu (kúpno- predajná zmluva, darovacia zmluva, LV)
Oznámenie o vzniku , zániku alebo zmene daňovej povinnosti
Daňové priznanie k dani z nehnuteľnosti – fyzická osoba pdf
Daňové priznanie k dani z nehnuteľnosti – právnická osoba pdf
Daňové priznanie k dani z bytov pdf
Daňové priznanie k dani zo stavieb pdf
Poučenie k vyplneniu tlačiva Daňové priznanie k dani z nehnuteľnosti pdf
Potvrdenie o podaní Daňového priznania k dani z nehnuteľnosti pdf
Daň z nehnuteľnosti – oznámenie, vznik, zánik daňovej povinnosti pdf
pozemky, stavby, byty a nebytové priestory vo vlastníctve obce, ktorá je správcom dane,
pozemky na ktorých sú cintoríny,
háje, vetrolamy,
stavby slúžiace školám a školským zariadeniam,
pozemky a stavby alebo ich časti slúžiace na vykonávanie náboženských obradov vo vlastníctve cirkví a náboženských spoločností registrovaných štátom
Právnická osoba v priebehu príslušného zdaňovacieho obdobia písomne požiada obecný úrad o oslobodenie dane do 30 dní odo dňa vzniku alebo zániku oslobodenia od dane. V žiadosti uvedie skutočnosti rozhodujúce pre vznik oslobodenia od dane a každú zmenu týchto skutočností je povinná oznámiť obecnému úradu do 30 dní odo dňa, keď tieto skutočnosti nastali.
Daň z pozemkov, daň zo stavieb a daň z bytov vyrubí správca dane platobným výmerom.
Daň z nehnuteľností je splatná do 15 dní odo dňa nadobudnutia právoplatnosti platobného výmeru
Na žiadosť daňového subjektu môže správca dane, ktorým je obec, povoliť odklad platenia dane, ktorej správu vykonáva, alebo platenie tejto dane v splátkach, ak by bolo neodkladné zaplatenie dane spojené s vážnou ujmou daňového subjektu. Daňovník predloží správcovi dane písomnú žiadosť o povolenie splátok dane, alebo o odklad splátky dane.
Spôsob platenia dane:
pri platbách do 331,94 ,- EUR v hotovosti do pokladne Obecného úradu v Chtelnici,
Dnes je utorok, 4.8.2020, 1:14:13
Divadelný piknik

References: § 5
 § 6
 § 7
 § 9
 § 13
 § 9
 § 13